Publication: Magyar Közlöny
Issue: MK-2002-155 (Year: 2002, Number: 155)
Era: 1990-2004
Section: 2002. évi L. törvény 4. §-ának (1) bekezdésében kapott
Paragraph Index: 1394

(3) Az európai szabadalmi bejelentés közzétételének napjától a letétbe helyezett biológiai anyag kérelemre bárki számára, e napot megelõzõen pedig bármely olyan személy számára hozzáférhetõ, aki a 128. cikk (2) bekezdése szerinti iratbetekintési joggal rendelkezik. A (4) bekezdés rendelkezéseinek figyelembevételével a hozzáférés a letétbe helyezett biológiai anyag mintájának az ezt kérelmezõ számára történõ kiadásával valósul meg. A kiadásra csak akkor kerülhet sor, ha a kérelmezõ a bejelentõvel vagy a szabadalmassal szemben kötelezettséget vállalt arra, hogy a szabadalmi bejelentés elutasításáig, visszavonásáig vagy visszavontnak tekintéséig, illetve addig az idõpontig, amikor az európai szabadalom valamely megjelölt Szerzõdõ Államban legutolsóként lejár, a biológiai anyagot vagy az abból származtatott biológiai anyagot harmadik személy számára nem teszi hozzáférhetõvé, és azt csak kísérleti célokra használja fel, kivéve, ha a bejelentõ vagy a szabadalmas e kötelezettségvállalásról kifejezetten lemond. 2002/155. szám A biológiai anyag kizárólag kísérleti célú felhasználására vonatkozó kötelezettségvállalás nem alkalmazható, ha a kérelmezõ az anyagot kényszerengedély alapján használja. A kényszerengedély fogalmába beletartoznak a hivatalból adott hasznosítási engedélyek és a szabadalmazott találmány közérdekbõl történõ hasznosítására vonatkozó jog is.

Source: https://magyarkozlony.hu/hivatalos-lapok/f74988118f8df7ff704a2eedcc66c348a3c8df89/dokumentumok/4cabca8b05361a686699a81f1b4c0421bec6bb04/letoltes